**E-pasta nosaukums:**

Atkārtoti par senioru 80+ vakcināciju mājās

**E-pasta teksts:**

Nacionālais veselības dienests (turpmāk – Dienests) informē, ka senioru vecumā virs 80 gadiem vakcinācijas pret Covid-19 aptveres rādītāji ir nepietiekoši.

Dienests atgādina, ka ir pieejama  visu senioru vecumā virs 80 gadiem vakcinācija viņa dzīvesvietā.

Seniors var pieteikties vakcinācijai mājās:

1. zvanot 8989,
2. piesakoties [www.manavakcina.lv](http://www.manavakcina.lv),
3. **piesakoties ģimenes ārstam.**

Ģimenes ārsts, kurš **nodrošina vakcināciju** pret Covid-19, veic seniora vakcināciju mājās.

Ģimenes ārsts, kurš **nenodrošina vakcināciju** pret Covid-19, sagatavo apzināto pacientu sarakstu (norādot seniora vārdu, uzvārdu, kontakttālruni un adresi) un nodod to ne vēlāk kā 5 darba dienu laikā **izbraukuma vakcinācijas veicējiem** attiecīgajā reģionā  tālākai procesa organizēšanai.

Informāciju par senioriem, kuri būs pieteikušies zvanot 8989 vai piesakoties [www.manavakcina.lv](http://www.manavakcina.lv), Dienests apkopos un nodos **izbraukuma vakcinācijas veicējiem** attiecīgajā teritorijā vakcinācijas nodrošināšanai.

Dienests vērš uzmanību, ka no 01.07.2021. veiktas izmaiņas manipulāciju sarakstā. Turpmāk manipulācija 60059 - *Ārstniecības personas izbraukums COVID-19  vakcinēšanas nodrošināšanai pacienta dzīvesvietā* (EUR 22.82) var tikt piemērota arī senioru no 80 gadu vecuma vakcinācijai.